מחלקת אפריקה - Hamburger Evron & Co.
במהלך השנים האחרונות הפכו מדינות אפריקה לשוק מטרה משמעותי עבור אנשי עסקים ישראלים. בזכות צמיחה כלכלית, גידול בתל"ג, מקורות מימון בינלאומיים, משאבי טבע, כוח עבודה זול ונכונותם של המשטרים הפוליטיים לפתוח את השערים לכניסת חברות והשקעות זרות, הפכו חלק מהמדינות האפריקאיות לאטרקטיביות במיוחד.
מחלקת אפריקה של משרד המבורגר עברון ושות' הינה מחלקה ייחודית בשוק עריכת הדין בישראל, המעניקה ליווי משפטי מקיף עבור אנשי עסקים הפועלים במדינות אפריקה השונות. המשרד מעניק ללקוחותיו ליווי משפטי נרחב, המאפשר התמודדות עם סוגיות שונות ומורכבות - הן בהיבט העסקי והן בהיבט המשפטי.
בראש מחלקת אפריקה במשרדנו עומד עו"ד סטיבן ברלוביץ, שותף במשרד, מומחה בתחום העסקאות הבינלאומיות ובליווי פרויקטים ומיזמים מחוץ לישראל.
עו"ד ברלוביץ עוסק בפעילות משפטית נרחבת הנוגעת בכלל היבטי המשפט המסחרי, ולצד זאת אוחז ברשת קשרים ענפה הכוללת אנשי עסקים, ארגונים ותאגידים בשווקים מתפתחים שונים בעולם, לרבות במדינות יבשת אפריקה בה נולד.
פעילות המחלקה כוללת ייצוג חברות מסחריות, גופים שונים וכן אנשי עסקים בנושאים שונים, לרבות עסקאות מסחריות פרויקטים, תשתיות, אנרגיה ועוד. כחלק מהפעילות במדינות אפריקה מעניק המשרד שירות ללקוחות מתחומים מגוונים, בהם אנרגיה ותשתיות, פיננסים, חקלאות, מערכות בטחון ואבטחה, סייבר ועוד.
המשרד מתבסס על ידע וניסיון בזירה המסחרית הבינלאומית, בשילוב ניסיון נרחב של עורכי הדין בעבודתם מול גורמים שונים באפריקה, קשרי עבודה עם אנשי עסקים, משרדי עורכי דין מקומיים וגורמים בקהילה היהודית. רשת קשרים זו מספקת ערך מוסף ללקוח ומעניקה לו יתרון יחסי.